钦定古今图书集成/方舆汇编/职方典/第1176卷 > 黄州府公署考 府县志合载
## 钦定古今图书集成/方舆汇编/职方典/第1176卷 > 黄州府公署考 府县志合载

本府

黄州府治　在清源门内。明洪武戊申，知府李仁建。正德十六年，知府余贵重修。中为正堂，东西司各十三楹，堂后为后堂，堂东为知府宅，内有文酒楼，堂前为戒石亭，又前为仪门，东西角门，西为銮驾库，东为土地祠，为雪堂。嘉靖间，知府郭凤仪增修为宾馆，正南为谯楼，楼东为申明亭，西为旌善亭，亭南为吏廨，正南为大门。崇祯癸未，贼张献忠屠城，尽毁官借居民房。

皇清顺治丙申，知府徐士仪建大堂三楹。康熙丙辰

知府于成龙次第修建。康熙戊午，知府郭廷弼补葺，惟谯楼址存。

同知署　在府堂西，今毁，分驻岐亭。

通判署　在府堂西，今毁，移驻府学街右。推官署　在府堂西；毁，今裁。

经历司　，在府堂左，毁，今赁住民居。

照磨所　“在府堂右。”

司狱司　在谯楼南

布政分司　在府城隍庙左。万历三十年，知县茅瑞征重修。创建后厅三楹，后没入民居。按察分司　，在府城隍庙右，后没入民居。岐亭兵备厅　，明嘉靖丙戌，抚按奏设，建城，添驻捕盗通判。

皇清通判裁。“同知。”分镇

守备司　在县南三里，即临皋驿旧址。明弘治己未，改为赤壁巡司。嘉靖癸亥罢。万历二年，因盗警，于三江口增置守备司，今废。

黄州卫　在县治北，明卫指挥黄荣建。洪武庚戌，改为千户所，己未复立卫。

皇清初，仅存基址，后王清远鸠工兴复。

清军厂　在府城隍庙右，今称府厂。又《府旧志》载：有县清军所，在治东南城隍庙前，今废。或云即小学址。

学署　在县东，即宋河东书院旧址。元毁。明洪武初，知府李仁改建。今议重修。

阴阳学　在府大门前东。今毁。

医学　在府大门前西，今毁。

僧纲司　在报恩寺

道纪司　在元妙观

府馆　一即“七贤祠” ，一在南察院右，今废。夫马厂　在城南门外沙街，赤壁巡司旧址，明弘治己未改设。

演武场　，在城东南三里，周围三百七十馀丈，大厅三楹，榜曰：“足兵” 堂；后轩面江，榜曰：“江汉雄镇。”

军储仓　在府学后。明弘治丁巳，同知吴景增建。《形家》谓为府县来脉。

预备仓　距府南半里。今废。

惠民药局　在府医学

养济院　“在山川坛北。”

黄冈县治　在郡治东。明洪武戊申，知县万士安建大堂三楹。成化二十一年，知县程奎重建。大堂后为后堂，又后为知县宅，堂前东西六曹以次列。左为幕厅。嘉靖中，知县孟津于月台增建戒石亭。又前为仪门，为大门。万历三十四年，知县茅瑞征增置屏门。县库在正堂侧。册房在后堂右。仪门前左为有嘉馆，旁一楹为“土地祠” ，吏廨在其左。崇祯癸未，贼张献忠屠城，尽毁。

皇清顺治三年，知县汪士蘅始草创大堂。十年，知县

刘国宁建后堂，并东、西六曹房。康熙三年，知县徐籀“建内宅。” 康熙九年，知县董元俊建“戒石亭” 监狱在头门内。

县丞宅　在堂右

典史宅　在堂左

北察院　在县学左，系陶仲文入官宅。明万历元年，知府潘允哲改建。今毁，基没为民居。南察院　，在县学左，亦系仲文婿入官宅。旧为兵备道署，今毁，基没为民居。

宪司　在府学左。明万历三十五年，知县茅瑞征重修。今废，没为民居。

团风巡检司　在县北五十里。

阳逻巡检司　，在县北一百二十里。

税课司　：在团风镇，今裁。

后湖河泊所　在县北一百二十里。

预备仓　在县南，与东坡书院相邻向圮。明万历三十二年，知县茅瑞征重修，增置仓廒五楹。